Vendim 
Nr. 931, datë 28.12.2012

Për një shtesë fondi në buxhetin e vitiT 2012, miratuar për drejtorinë e shërbimeve qeveritare, për shpërblimin e punonjësve me rastin e fEstave të fundvitiT 

Në mbështetje të nenit 100 të Kushtetutës, të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 13 të ligjit nr. 10 487, datë 5.12.2011 “Për buxhetin e vitit 2012”, të ndryshuar, me propozimin e Kryeministrit, Këshilli i Ministrave

Vendosi:

1. Drejtorisë së Shërbimeve Qeveritare, në buxhetin e miratuar për vitin 2012, t’i shtohet fondi prej 2 500 000 (dy milionë e pesëqind mijë) lekësh, për shpërblimin e punonjësve të saj për festat e fundvitit.
2. Ky fond të përballohet nga fondi rezervë i Këshillit të Ministrave.
3. Ngarkohen Kryeministria, Ministria e Financave dhe Drejtoria e Shërbimeve Qeveritare për zbatimin e këtij vendimi.
Ky vendim hyn në fuqi menjëherë.

